
PATVIRTINTA
Šakių rajono savivaldybės administracijos 
direktoriaus 2020 m. rugpjūčio     d. 
įsakymu Nr. AG-


NEKILNOJAMOJO TURTO, ESANČIO ŠAKIŲ R. SAV., KUDIRKOS NAUMIESTYJE, 
VYTAUTO G. 50-11, PIRKIMO EKONOMINIS IR SOCIALINIS PAGRINDIMAS

I. BENDROJI DALIS

	1. Ekonominis ir socialinis pagrindimas parengtas vadovaujantis šiais teisės aktais:
	1.1. Lietuvos Respublikos vietos savivaldos įstatymu;
	1.2. Lietuvos Respublikos valstybės ir savivaldybių turto valdymo, naudojimo ir disponavimo juo įstatymu;
	1.3. Lietuvos Respublikos viešųjų pirkimų įstatymu;
	1.4. Lietuvos Respublikos Vyriausybės 2017 m. gruodžio 13 d. nutarimu Nr. 1036 „Dėl Žemės, esamų pastatų ar kitų nekilnojamųjų daiktų įsigijimo arba nuomos ar teisių į šiuos daiktus įsigijimo tvarkos aprašo patvirtinimo“.

II. PROBLEMOS IŠKĖLIMAS

	2. 2020 m. rugpjūčio 11 d. fizinis asmuo Šakių rajono savivaldybei pateikė siūlymą pirkti jam nuosavybės teise priklausantį nekilnojamąjį turtą – 59/100 dalis buto su rūsiu 12,32 kv. m, pažymėtu R-15, ir rūsiu 14,83 kv. m, pažymėtu R-18, (unikalus Nr. 8498-0001-0010:0011, bendras plotas 52,35 kv. m), esančio Šakių r. sav., Kudirkos Naumiestyje, Vytauto g. 50-11.
3. Siūlomos pirkti dalies buto kita dalis (41/100) nuosavybės teise priklauso Šakių rajono savivaldybei ir yra nenaudojama nuo 2016 metų. Butas reikalingas socialinio būsto fondui.

III. TIKSLAS, KURIO SIEKIAMA PRIIMANT SPRENDIMĄ DĖL TURTO ĮGIJIMO

	4. Įgijus savivaldybės nuosavybėn siūlomą pirkti dalį buto ir savivaldybei tapus viso buto savininke, butą būtų galima įrašyti į socialinio būsto fondo sąrašą ir siūlyti išsinuomoti pagal Lietuvos Respublikos valstybės paramos būstui įsigyti ir išsinuomoti įstatymą.

IV. SIŪLOMOS ALTERNATYVOS IR JŲ VERTINIMAS

	5. Siūlomos alternatyvos:
	I alternatyva: nupirkti nekilnojamąjį turtą – dalį buto, esančio Šakių r. sav., Kudirkos Naumiestyje, Vytauto g. 50-11, savivaldybės savarankiškajai funkcijai – savivaldybės socialinio būsto fondo sudarymas ir jo remontas, socialinio būsto nuoma – vykdyti. 
	II alternatyva: nepirkti nekilnojamojo turto – dalies buto, esančio Šakių r. sav., Kudirkos Naumiestyje, Vytauto g. 50-11.
	Kitų galimų alternatyvų nenustatyta.
	6. Alternatyvų vertinimas:
	I alternatyva: nupirkus nekilnojamąjį turtą – dalį buto, esančio Šakių r. sav., Kudirkos Naumiestyje, Vytauto g. 50-11, Šakių rajono savivaldybė taptų viso buto savininke ir galėtų jį naudoti savivaldybės savarankiškajai funkcijai vykdyti.
[bookmark: _GoBack]	II alternatyva: nenupirkus nekilnojamojo turto – dalies buto, esančio Šakių r. sav., Kudirkos Naumiestyje, Vytauto g. 50-11, savivaldybė neturėtų galimybės tinkamai naudoti jai nuosavybės teise priklausančios buto dalies.
	7. Įvertinus pateiktas alternatyvas, siūloma pirkti nekilnojamąjį turtą – dalį buto, esančio Šakių r. sav., Kudirkos Naumiestyje, Vytauto g. 50-11.

V. PIRKIMO BŪDAS

	8. Nekilnojamąjį turtą siūloma pirkti neskelbiamų derybų būdu, vadovaujantis Žemės, esamų pastatų ar kitų nekilnojamųjų daiktų įsigijimo arba nuomos ar teisių į šiuos daiktus įsigijimo tvarkos aprašu, patvirtintu Lietuvos Respublikos Vyriausybės 2017 m. gruodžio 13 d. nutarimu Nr. 1036 „Dėl Žemės, esamų pastatų ar kitų nekilnojamųjų daiktų įsigijimo arba nuomos ar teisių į šiuos daiktus įsigijimo tvarkos aprašo patvirtinimo“. Nagrinėjamu atveju pirkimas neskelbiamų derybų būdu atitinka minėto aprašo 10.1 punkte numatytą sąlygą, t. y. iš anksto yra žinoma konkreti nekilnojamųjų daiktų buvimo vieta, nekilnojamieji daiktai atitinka perkančiosios organizacijos poreikius ir kitos alternatyvos to neužtikrina.

VII. VERTINIMO KRITERIJAI

	9. Pirkimo komisija, priimdama sprendimą dėl nekilnojamojo turto pirkimo, turi vadovautis šiais kriterijais:
	9.1. perkamas nekilnojamasis turtas turi būti inventorizuotas ir teisiškai įregistruotas Nekilnojamojo turto registre;
	9.2. pirkimo kaina palyginama su nekilnojamojo turto rinkos kainų analogais ir nustatoma derybų būdu, siekiant ekonomiškai naudingiausio rezultato.

